Minnka þarf þjónustutíma og þjónustustig Strætó vegna aðhaldsaðgerða í rekstri félagsins til að ná endum saman. Jóhannes Svavar Rúnarsson, framkvæmdastjóri fyrirtækisins, segir Covid-faraldurinn hafa leikið fyrirtækið grátt og tekjur minnkað um allt að einn og hálfan milljarð króna á síðustu tveimur árum.
Jóhannes segir að ljóst hafi verið að grípa þyrfti til slíkra aðgerða í október á síðasta ári og breytingarnar hafi verið í undirbúningi síðan þá. Gert er ráð fyrir að með aðgerðunum spari fyrirtækið rúmlega tvö hundruð milljónir króna. Strætisvagnar á tíu leiðum hætta fyrr á kvöldin og leið 24 mun aka á hálftíma fresti á háannatíma í stað þess að að aka á kortersfresti. Breytingarnar taka gildi á morgun.
Jóhannes segir nýja greiðuslukerfi Strætó, Klapp, ekki spila inn í ákvörðunina.

Strætó ætlar að draga úr þjónustu vegna aðhaldsaðgerða í rekstri félagsins. Framkvæmdastjóri Strætó, segir Covid-faraldurinn hafa leikið fyrirtækið grátt og tekjur minnkað um allt að einn og hálfan milljarð króna á síðustu tveimur árum.